Լիկոմա (կղզի)

Լիկոմա (), Նյասա լճի երկու մարդաբնակ կղզիներից մեկը, մոտ է Մոզամբիկի ափին (հինգ կիլոմետր)։

Անվանում 
Վարկածներից մեկի համաձայն կղզու անվանումը թարգմանվում է «հաճելի», որը կղզին ստացել է 19-րդ դարի վերջից մինչև 20-րդ դարասկիզբը, այսինքն միսիոնների ժամանելուց հետո։ Իսկ մինչ այդ տարածված էր Chipyela՝ «կրակային վայր» անվանումը, քանի որ մինչև 20-րդ դարն այստեղ ապրել են կանայք, որոնց այրել են։

Աշխարհագրություն 
Կղզին գտնվում է Նյասա լճի կենտրոնական հատվածում։ Կղզուց 5 կմ դեպի արևելք Մոզամբիկի սահմանն է, 7 կմ հեռավորության վրա Կոբվե քաղաքն է և մոտավորապես 25 կմ հեռավորության վրա Մալավիի սահմանն է։ Լիկոմա կղզու մակերեսը կազմում է 15 կմ², չափերը մոտավորապես 8 х 3 կմ։ Այն շրջապատված է փոքր կղզյակներով, ինչպիսիք են Մայգանոն, Մասիմբվեն և Մբամբա ու Մբուզի կղզիները։

Բնություն 
Չնայած բնակչության բարձր խտության (604 մարդ/կմ²)։ Կղզու ափը տարբեր հատվածներում տարբեր է, կան և՛ ժայռեր, և՛ ճահիճներ, և՛ ավազոտ հատվածներ։ Լիկոմայի մի հատվածում կան բաոբաբի և մանգոյի ծառեր։ Կենդանական աշխարհում ներկայացված են սողուններ, երկկենցաղներ, թռչուններ և մի շարք անողնաշարավորներ։ Կղզու ջրերը հարուստ են ցիխլիդներով, ինչպես և Նյասա լճի ջրերը, ընդ որում որոշ տեսակներ, օրինակ ցիխլիդ-կոլիբրին համարվում է էնդեմիկ։ Կղզու հյուսիս-արևմուտքում գտնվող անտառը հանդիսանում է արգելոց։

Պատմություն 
Առաջին եվրոպացին, ով հասել է կղզի, համարվում է Էլտոնը։ Նա այստեղ է հայտնվել 1877 թվականին։ Ինչպես նա, այնպես էլ իր ժամանակի շատ հետազոտողներ կղզու անունը գրել են Դիկոմա։ Էլտոնը եկել էր այստեղ, որպեսզի դիմավորի դոկտոր Դավիթ Լիվինգստոնին։ Սակայն նա վայրէջք է կատարում ոչ թե այստեղ, այլ Չիսումուլու կղզում։

1880-ական թվականներին Կենտրոնական Աֆրիկայի Համալսարանական առաքելությունը, որը հիմնադրել էր Դավիթ Լիվինգստոնը, կղզին ընտրել է որպես իրենց շտաբ-բնակարան և կառուցել է Սուրբ Պետրոսի Մայր տաճարը։

Առաջին անգամ Զանզիբարից այստեղ է ժամանել Ուիլյամ Ջոնսոնը և սկսել միսիոներական գործունեություն իր նավով, որը հանդիսանում էր որպես լավագույն տրանսպորտ այս տարածաշրջանի համար։ 20-րդ դարի սկզբին այստեղ կառուցվել է 30 մ բարձրությամբ Ուեստմինստերյան աբբայությունը։ Սուրբ Պետրոս տաճարի առաջին քարը դրվել է 1903 թվականի հունվարի 27-ին։

Բնակչություն 
Կղզում բնակվում է 9062 մարդ, որոնց մեծամասնությունը սփռված է Լիկոմա քաղաքում, իսկ մյուս մասը տասնյակ գյուղակներում։ 1998-2008 թվականներին բնակչության աճը կազմել է 30 %։ Մեկ տանն ապրում են ավելի քան 5 մարդ։ Բնակչության գրեթե 100 %-ը քրիստոնյաներ են։

Տնտեսություն 
Տնտեսության հիմնական ձևը ձկնորսությունն է։ Բնակչությունը զբաղվում է նաև բուսաբուծությամբ։

Տրանսպորտ 
Հարթ ճանապարհներ չկան, իսկ մեքենաները հազվադեպ են։ Կա մի արահետ, որը օգտագործում է Nyassa Air Taxi ավիաընկերությունը կանոնավոր չվերթներ դեպի Լիլոնգվե իրականացնելու համար։ Հիմնական հաղորդակցությունը իրականցվում է  MV Ilala շոգենավի միջոցով, որը  հիմնականում կանգ է առնում խոշոր բնակավայրերի մոտ։ Բացի դրանից կան նաև փոքր նավակներ, որոնք լողում են Չիսումուլայի և Մոզամբիկի ափերին։

Զբոսաշրջություն 
Կղզում կան մի քանի հյուրանոցներ։ Ափամերձ վայրերում հետաքրքիր է դայվինգով և ստորքհելինգով զբաղվելու համար։ Մալավիի կառավարությունը փորձում է զարգացնել այս ուղղությունները։

Առողջապահություն 
Կղզու առողջապահական իրավիճակը ծայրահեղ ծանր է, քանի որ բնակչությունն աղքատ է և բժշկական սպասարկումը ամեն բնակչի հասանելի չէ։

Կրթություն 
Չնայած նվազագույն տնտեսական զարգացմանը, կղզու բոլոր բնակավայրերում կան դպրոցներ, ուստի ընդհանուր առմամբ գրագիտությունը բարձր մակարդակի վրա է։

Պատկերասրահ

Ծանոթագրություններ

Արտաքին հղումներ 
 Likoma Island at Malawi Tourism 
 Likoma Island at Go2Africa
 Travel diary of Chris Farrell 

Մալավիի բնակավայրեր